Ministru kabineta noteikumu projekta “Grozījumi Ministru kabineta 2016.gada 22.novembra noteikumos Nr.738 “Noteikumi par caurlaidēm, kas dod tiesības transportlīdzekļu vadītājiem darba uzdevumu pildīšanas laikā neievērot atsevišķas ceļu satiksmes noteikumu prasības”” sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2016.gada 22.novembra noteikumu Nr.738 “Noteikumi par caurlaidēm, kas dod tiesības transportlīdzekļu vadītājiem darba uzdevumu pildīšanas laikā neievērot atsevišķas ceļu satiksmes noteikumu prasības”” (turpmāk – projekts) mērķis ir precizēt Ministru kabineta 2016.gada 22.novembra noteikumu Nr.738 “Noteikumi par caurlaidēm, kas dod tiesības transportlīdzekļu vadītājiem darba uzdevumu pildīšanas laikā neievērot atsevišķas ceļu satiksmes noteikumu prasības” (turpmāk - Noteikumi Nr.738) nosacījumus transportlīdzekļu, ar kuriem nogādā pasta sūtījumus, vadītājiem, kā arī transportlīdzekļu, ar kuriem veic inkasāciju, vadītājiem, pildot attiecīgos uzdevumus, attiecībā uz minēto transportlīdzekļu stāvēšanas ilgumu un izsniegtās caurlaides parauga izskatu.  Grozījumi stājas spēkā 2019.gada 1.janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ceļu satiksmes likuma 45.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ceļu satiksmes likuma 45.panta otro daļu, kas nosaka, ka atsevišķos gadījumos ar Ministru kabineta noteiktajā kārtībā izsniegtām caurlaidēm pasta komersantu transportlīdzekļiem, kā arī transportlīdzekļiem, ar kuriem veic inkasāciju, un tādiem Saeimas transportlīdzekļiem, Valsts prezidenta kancelejas transportlīdzekļiem, Valsts kancelejas transportlīdzekļiem, ministriju transportlīdzekļiem, Augstākās tiesas un Ģenerālprokuratūras transportlīdzekļiem, ar kuriem nogādā pasta sūtījumus, pildot attiecīgo uzdevumu, ir tiesības neievērot apstāšanās un stāvēšanas noteikumus, kā arī ceļa zīmju "Braukt aizliegts", "Mehāniskajiem transportlīdzekļiem braukt aizliegts" un "Kravas automobiļiem braukt aizliegts" prasības, tika pieņemti Noteikumi Nr.738. Saskaņā ar Noteikumu Nr.738 2.1.apakšpunktu Satiksmes ministrija izsniedz caurlaidi Pasta komersantu reģistrā reģistrēta pasta komersanta (turpmāk – pasta komersants) īpašumā vai turējumā reģistrētam transportlīdzeklim (turpmāk – pasta transportlīdzeklis), kuru pasta komersants izmanto pasta pakalpojumu sniegšanai. Noteikumu Nr.738 3.punkts nosaka, ka, ja apsardzes komersants vai kredītiestādes iekšējās drošības dienests veic skaidras naudas inkasācijas apsardzi (turpmāk – inkasents), apsardzes komersanta vai kredītiestādes iekšējās drošības dienesta īpašumā vai turējumā reģistrētam transportlīdzeklim (turpmāk – inkasācijas apsardzes transportlīdzeklis) caurlaidi izsniedz Valsts policija.  Līdz šim caurlaižu izmantošana nav tikusi attiecināta uz stāvēšanu ielas maksas autostāvvietās, ko regulē pašvaldību saistošie noteikumi. Lai nodrošinātu nepārtrauktu universālā pasta pakalpojuma kvalitatīvu sniegšanu, ar grozījumiem likuma “Par autoceļiem” 6.panta 4.2daļā noteikts, ka universālā pasta pakalpojuma sniedzējs var novietot transportlīdzekļus, kuriem izsniegta caurlaide pasta komersantu transportlīdzekļiem, uz pašvaldības autoceļa vai ielas maksas autostāvvietās stāvēšanai bez maksas uz laiku, ne ilgāku par 30 minūtēm, ievērojot caurlaides lietošanas kārtību. Ievērojot minēto, projektā kā atsevišķs subjekts, kam tiek izsniegta caurlaide, tiek izdalīts universālā pasta pakalpojuma sniedzējs un iekļauts caurlaides paraugs, lai noteiktu universālā pasta pakalpojuma sniedzējam atšķirīgas formas caurlaidi.  Noteikumu Nr.738 13.punktā noteikts, ka pasta transportlīdzekļa un inkasācijas apsardzes transportlīdzekļa stāvēšanas ilgums nedrīkst pārsniegt 30 minūtes.  Saskaņā ar Noteikumu Nr.738 2.2.apakšpunktu Satiksmes ministrija caurlaides izsniedz arī Saeimas, Valsts prezidenta Kancelejas, Valsts kancelejas, Augstākās tiesas, Ģenerālprokuratūras un ministriju (turpmāk – institūcija) īpašumā vai turējumā reģistrētiem transportlīdzekļiem (turpmāk – institūcijas transportlīdzeklis), ar kuriem nogādā šo institūciju dokumentus. Noteikumu Nr.738 minēto institūciju transportlīdzekļu vadītājiem stāvēšanas ilgums nav noteikts.  2018.gada 12.aprīlī Saeimā tika pieņemti grozījumi Ceļu satiksmes likuma 45.panta otrajā daļā, kas paredz, ka atsevišķos gadījumos ar Ministru kabineta noteiktajā kārtībā izsniegtām caurlaidēm:  1) pasta komersantu transportlīdzekļiem un tādiem Saeimas, Valsts prezidenta kancelejas, Valsts kancelejas, ministriju, Augstākās tiesas un Ģenerālprokuratūras transportlīdzekļiem, ar kuriem nogādā pasta sūtījumus, pildot attiecīgo uzdevumu, ir tiesības neievērot apstāšanās noteikumus un stāvēšanas noteikumus uz laiku līdz 30 minūtēm, blakus caurlaidei novietojot informāciju par laiku, kad transportlīdzeklis attiecīgajā vietā apturēts, kā arī ceļa zīmju "Braukt aizliegts", "Mehāniskajiem transportlīdzekļiem braukt aizliegts" un "Kravas automobiļiem braukt aizliegts" prasības;  2) transportlīdzekļiem, ar kuriem veic inkasāciju, pildot attiecīgo uzdevumu, ir tiesības neievērot apstāšanās un stāvēšanas noteikumus, kā arī ceļa zīmju "Braukt aizliegts", "Mehāniskajiem transportlīdzekļiem braukt aizliegts" un "Kravas automobiļiem braukt aizliegts" prasības.  Projekts ir izstrādāts ņemot vērā to, ka pasta komersantu un institūciju transportlīdzekļiem stāvēšanas ilguma ierobežojums jau ir ietverts Ceļu satiksmes likuma 45.panta otrās daļas 1.punktā, līdz ar to, minētais ierobežojums ir izslēdzams no Noteikumu Nr.738 prasībām.  Pamatojoties uz to, ka pasta komersantu un institūciju transportlīdzekļiem stāvēšanas ilgums ir ierobežots līdz 30 minūtēm, bet inkasācijas apsardzes transportlīdzekļiem stāvēšanas ilgums nav ierobežots, projektā iekļauts caurlaides paraugs inkasācijas apsardzes transportlīdzeklim.  Tādējādi tiek noteikti atsevišķi transportlīdzekļu apstāšanās un stāvēšanas caurlaides paraugi Ceļu satiksmes likuma 45.panta otrās daļas 1.punktā minētajiem pasta komersantu transportlīdzekļiem un citiem minētajā punktā noteiktajiem transportlīdzekļiem, ar kuriem nogādā pasta sūtījumus (caurlaides izsniedz Satiksmes ministrija), un atsevišķu transportlīdzekļu apstāšanās un stāvēšanas caurlaides paraugu Ceļu satiksmes likuma 45.panta otrās daļas 2.punktā minētajiem transportlīdzekļiem, ar kuriem veic inkasāciju (caurlaides izsniedz Valsts policija).  Vienlaikus projekts papildināts ar regulējumu, kas nosaka, ka iesniegumu transportlīdzekļa caurlaides saņemšanai var iesniegt arī elektroniska dokumenta veidā, ja tas ir sagatavots atbilstoši normatīvajiem aktiem par elektronisko dokumentu noformēšanu.  Projektā paredzēts, ka regulējums, kas attiecas uz caurlaižu izskata maiņu, stāsies spēkā 2019.gada 1.janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Iekšlietu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasta komersanti, kas sniedz pasta pakalpojumus (12.06.2018. Sabiedrisko pakalpojumu regulēšanas komisijas reģistrā ir reģistrēti 82 pasta komersanti, izsniegtas 946 pasta komersantu caurlaides), apsardzes komersanti un kredītiestāžu iekšējās drošības dienesti, kas veic skaidras naudas inkasāciju (10.05.2018. Valsts policijas licencēšanas komisija ir izsniegusi 106 speciālās caurlaides inkasācijas transportlīdzekļiem), kā arī Saeima, Valsts prezidenta Kanceleja, Valsts kanceleja, Augstākā tiesa, Ģenerālprokuratūra un ministrijas (12.06.2018. izsniegtas 64 caurlaides). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmē administratīvo slogu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | projekts šo jomu neskar |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā”, lai informētu sabiedrību par projektu un dotu iespēju izteikt viedokli, projekts pirms tā iesniegšanas Valsts sekretāru sanāksmē ievietots Satiksmes ministrijas tīmekļa vietnē. |
| 2. | Sabiedrības līdzdalība projekta izstrādē | Informācija par projekta izstrādi 2018.gada 4.jūlijā tika ievietota Satiksmes ministrijas tīmekļa vietnē: http://www.sam.gov.lv/sm/content/?cat=553 ar aicinājumu līdz 2018.gada 19.jūlijam rakstiski sniegt viedokli par projektu. |
| 3. | Sabiedrības līdzdalības rezultāti | Par projektu nav saņemti priekšlikumi un iebildumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Valsts policija un pašvaldības policija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta, izmantojot esošos resursus.  Projekta izpildei nav nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Satiksmes ministrs Uldis Augulis

Satiksmes ministrs Uldis Augulis

Iesniedzējs: satiksmes ministrs Uldis Augulis

Vīza: valsts sekretārs Kaspars Ozoliņš

Birjukovska, 67028357

elita.birjukovska@sam.gov.lv